  Виталий Пронин Пытсэт сьӧрын котькудӥз 5-тӥез пуке шузимытӥсь суретъёсты вӧлмытэмез понна.Школаын дышетскисьёс одно ортчоно луозы шузимытӥсь суретъёслы тестирование пыр.Зэм, та али ӵектон гинэ, но Кун Кенешысь депутатъёс оско: Кун Дума талы дурбасьтоз. Угось улон возьматэ: пытсэт сьӧрын котькудӥз 5-тӥез пуке шузимытӥсь суретъёсты вӧлмытэмез понна.- Наркотикъёслэсь алямзэс ӵошатыны луэ лушкем ожен, - пусйиз Наркотикъёсты но шузимытӥсь суретъёсты вӧлмытонэн нюръяськонъя управленилэн кивалтӥсез Сергей Лукин. - Огдыре пӧртэм улосъёсын уно адями быриз спайсъёсын сэрен. Тае адӟымтэ-валамтэ улсы кариськыны уг яра.Элькунысьтымы наркополицейскойёс малпамъя шузимытӥсь суретъёсын нюръяськонэн герӟаськем законэз выльдоно. Озьы Кун Кенешысь Национальной политикая, кышкытлыклэсь утиськонъя, регламентъя но Кун Кенешлэсь ужзэ радъянъя комиссиысь депутатъёсын ӵош соос Кун Думае кӧня ке ӵектонъёс дасязы. Пӧлысьтызы одӥгез - школьникъёс пӧлын тестированиез одно ортчытъян сярысь. Али нылпиос со пыр ас мылкыд каремзыя пото.- Тестирование ортчытъяны кутскимы вал наркотикъёсын кушласькись нылпиосты шараян но дыраз кулэ ужпумъёс кутон понна, - шуиз С. Лукин. - Но ӝоген валамы: та амал нылпиосты умойтэм сюрес вылэ султонлэсь алэ. Угось тросэз кышканы кутско: соос куке-соку ортчоно луозы тестирование пыр. Наркотикъёсын кушласькемзы  шараяськиз ке, азьланьын шугъяськонъёссы кылдыны быгатозы, кылсярысь, транспорт нуллыны право басьтыны уз быгатэ."УД" Туспуктӥз А. Горбунов Теги: Егитъёс кышкыт югдур  